**ZÁKLADNÁ ŠKOLA – POHRANICE 444**

 **Dodatok č. 4 k Organizácii a podmienkam výchovy a vzdelávania v ZŠ pre školský rok 2021/2022**

Manuál k Organizácii a podmienkam výchovy a vzdelávania v ZŠ pre školský rok 2021/2022 je aktualizovaný k 29.11. 2021 z dôvodu vyhlásenia núdzového stavu na základe uznesenia vlády SR, vydania vyhlášok Úradu verejného zdravotníctva a zverejnenia nového rozhodnutia ministra. Všetky dokumenty sú zverejnené na webovom sídle školy.

**Podmienky vstupu do budovy školy**

Pri prvom nástupe do školy a po každom prerušení dochádzky do školy v trvaní 3 a viac po sebe nasledujúcich dní (vrátane víkendov a sviatkov) rodič predkladá **„Písomné vyhlásenie o bezpríznakovosti“** žiaka. Žiak s príznakmi musí zostať doma. Pokiaľ rodič nevie vylúčiť príznaky, kontaktuje detského lekára. Vstup cudzím osobám do priestorov školy je zakázaný alebo v nutnom prípade povolený iba v režime OP (očkovaný, prekonaný) a to iba so súhlasom riaditeľky školy. Návštevník pred vstupom do školy **vypíše Písomné vyhlásenie o bezpríznakovosti návštevníka**. **Prekrytie horných dýchacích ciest:**

V zmysle vyhlášky č. 262/2021 Úradu verejného zdravotníctva Slovenskej republiky z 24. novembra 2021, ktorou sa nariaďujú opatrenia pri ohrození verejného zdravia k povinnosti prekrytia horných dýchacích ciest, platí nasledovné:

Žiaci v základných školách sú povinní v zmysle vyhlášky ÚVZ SR používať „za účelom riadneho prekrytia horných dýchacích ciest (nos a ústa) preventívnu ochrannú pomôcku, ktorou je respirátor (vždy bez výdychového ventilu). Použitie respirátora možno nahradiť použitím inej preventívnej ochrannej pomôcky, a to použitím rúška, šálu alebo šatky v prípade:

a) žiakov v škole alebo v školskom zariadení,

 b) pedagogických zamestnancov a odborných zamestnancov v rámci výchovno-vzdelávacieho procesu.

**Samotesty:**

V prípade záujmu o samotesty, žiadam zákonných zástupcov, aby nahlasovali záujem triednemu učiteľovi formou EduPage alebo mailu.

**Karanténa:**

V prípade už aj pozitívneho výsledku Ag samotestovania žiak zostáva doma a rodič:

• kontaktuje detského lekára, ktorý mu stanoví ďalší postup, rodič oznámi škole, že žiak mal pozitívny výsledok Ag samotestu,

• svojho všeobecného lekára a prihlásia sa na PCR test cez korona.gov.sk.

Riaditeľ školy musí prerušiť vyučovanie v triede v ktorej sa vyskytol žiak alebo zamestnanec pozitívny na COVID-19. Žiaci z triedy, ktorí boli v úzkom kontakte so žiakom, ktorý mal pozitívny výsledok Ag samotestu počas obdobia 2 dní pred jeho testovaním alebo objavením sa prvých klinických príznakov, idú do karantény (okrem tých, ktorí si uplatňujú výnimku karantény, pokiaľ neprejavujú príznaky ochorenia).

Žiadame rodičov aby do školy neposielali žiaka s príznakmi ochorenia alebo žiaka, ktorý má byť v karanténe!

Nástup žiakov do školy:

Hlavný vchod od 7.30 do 8.00

Ranný filter (meranie teploty a dezinfekcia rúk žiaka) bude vykonávaný pri vstupe do školy.

Záujmové vzdelávanie - krúžky: Krúžková činnosť do 17.1.2021 je pozastavená. Ostatné hromadné podujatia sa neuskutočňujú. Organizácia školského vyučovania V prípade, že trieda prechádza na dištančné vzdelávanie, rozvrh a podmienky vzdelávania sú upravené a žiaci sa riadia pokynmi triedneho učiteľa. Rozvrh a štruktúra vyučovacích hodín sa uskutoční podľa platného a schváleného rozvrhu hodín, ktorý je zverejnený na stránke školy. O zmenách budú rodičia informovaní prostredníctvom triedneho učiteľa. Ostatné náležitosti pôvodného dokumentu ostávajú v platnosti.

 V Pohraniciach, dňa 7. januára 2022 PaedDr. Adriana Vojtelová

 riaditeľka školy